Bjørkelangen (tettsted)

Bjørkelangen er et tettsted og administrasjonssenteret i Aurskog-Høland kommune i Akershus i Viken fylke. Tettstedet har  innbyggere per 1. januar , og ligger ved nordenden av innsjøen Bjørkelangen, langs Lierelva. Bjørkelangen ble det administrative senteret i kommunen i 1966. Før dette var Bjørkelangen en liten stasjonsbygd.

Bjørkelangen var endestasjon på Urskogbanen ved åpningen i 1896 og stasjon på Urskog-Hølandsbanen etter forlengelsen til Skulerud i 1898. Urskog-Hølandsbanens bestyrerbolig «Bergan» lå på Bjørkelangen og er godt bevart også i dag.

På østsiden av Lierelva ligger Kjelle videregående skole, tidligere yrkesskole med spesialopplæring. På østsiden ligger også Eidsverket, etablert som jernverk i 1761-1765,  senere glassverk.

Fra ca. 1970 har Bjørkelangen opplevd stor utvikling med etablering av to videregående skoler, flere betydelige boligområder og sentrumsfunksjoner. Bjørkelangen har et godt utviklet idrettslag (BSF), kultursal med kino og konserter, årlig musikkfestival, årlig matfestival samt egen teatergruppe.

Det er en rekke idylliske og fiskerike innsjøer, vann og tjern omkring Bjørkelangen. Blant annet Bjørkelangensjøen, Maltjern, Stigrundtjern, Liertjern, Eidsdammen, Stemtjern, Røytjern, Dyntjern, Tasketjern, Opptjenn og drikkevannskilden Langsjøen.

Vest for Bjørkelangen ligger høydepunktet Høgåsen på 313 moh.

Referanser

Eksterne lenker
 Bjørkelangen Teaterlags hjemmeside

Tettsteder i Viken
Bosetninger i Aurskog-Høland